cyanic-selkie/wikianc huggingface dataset:
Walter Johanson
Isiklikku
Tema isa Hans Johanson oli Ryersoni Ülikooli haldusjuhtimise professor. Tema ema Vally nee Meschin oli vaba ajakirjanik. Abikaasa Teresa, kellel on magistrikraad muusikas Colorado Ülikoolist, on kiriku organist ja laulukooride juhataja. Neil on kaks lapsendatud poega.
Pierre-Luc Dubois
Pierre-Luc Dubois (sündinud 24. juunil 1998 Sainte-Agathe-des-Montsis Québeci provintsis) on Kanada jäähokimängija, kes mängib keskründajana NHL-i klubis Winnipeg Jets.
Aastatel 2014–2017 mängis ta Quebec Major Junior Hockey League'is, esimesed kaks ja pool hooaega Cape Breton Screaming Eaglesis ning viimasel hooajal lisaks Blainville-Boisbriand Armada. Hooajal 2015/16 pälvis ta liiga kõige lootusandvamale mängijale antava Michael Bossy Trophy.
2016. aastal valis Columbus Blue Jackets ta NHL-i draft'is kolmanda valikuna. 2016. aasta juunis sõlmis ta klubiga kolmeaastase lepingu. Dubois debüteeris NHL-is hooajal 2017/18 ning kuulus esimesel hooajal koosseisus kõigis mängudes. Ta mängis ühes ründekolmikus koos ääreründajate Artemi Panarini ja Josh Andersoniga. Esimese värava lõi ta NHL-is 6. oktoobril 2017 mängus New York Islandersi vastu. Esimese kübaratriki tegi ta NHL-is 29. märtsil 2018 mängus Calgary Flamesi vastu. Debüüthooajal sai Dubois NHL-is kirja 20 väravat ja 28 väravasöötu ning oli sel hooajal Blue Jacketsi resultatiivsuselt kolmas mängija. Järgmisel hooajal sai ta kirja 27+34. Hooajal 2019/20 tõusis Dubois Blue Jacketsi hooaja resultatiivsusemaks mängijaks (18+31). 6. augustil 2020 sai Dubois mängus Toronto Maple Leafsi vastu kirja Blue Jacketsi läbi aegade esimese kübaratriki NHL-i väljalangemismängudes.
2021. aasta jaanuaris kaubeldi Dubois Patrik Laine ja Jack Roslovici vastu Winnipeg Jetsi. Hooajal 2022/23 tegi ta NHL-is seni oma resultatiivseima hooaja (27+36).
Aastatel 2019 ja 2022 võitis ta Kanada jäähokikoondise koosseisus hõbemedali. 2022. aasta maailmameistrivõistlustel valiti Dubois ainsa Kanada mängijana turniiri sümboolsesse koosseisu.
Kunaširi väin
pisi|Kunaširi väin asub Kuriilide lõunaosa kaardi lääneosas. Kunaširi väin ehk Nemuro väin (vene keeles Кунаширский пролив ehk Немуро, jaapani keeles 根室海峡) on Vaikse ookeani väin, mis eraldab Kunaširi saart Hokkaidō saare Shiretoko poolsaarest ning ühendab Izmenõ väina Ohhoota merega.
Väina pikkus on umbes 74 km, laius alates 24 km väina lõunaosas kuni 43 km põhjaosas. Väin on kuni 2500 km sügav. Rannik on järsk ja väheliigestatud. Kummalgi rannikul on kõrgeid vulkaane (Kunaširil 1819 m kõrgune Tjatja ja Hokkaidōl 1545 m kõrgune Shari).
Väin paikneb Venemaa Sahhalini oblasti ja Jaapani akvatooriumis. Väina idakallas kuulub Venemaale ja läänekallas Jaapanile.
Väina põhjapiiriks on umbes Kunaširi põhjaneeme Dokutšajevi neeme ja Hokkaidō kirdeneeme Shiretoko neeme vaheline joon. Väina lõunapiiriks on umbes Kunaširi lõunatipus oleva Golovnino ja Hokkaidōl oleva Shibetsu vaheline joon.
Kunaširi väina idaosas on Aljohhini laht. Väinas on Blizki saar (Kunaširi saare lähedal).
Rannikul asuvad Rausu ja teised asulad.
Mangalia
Mangalia (türgi keeles Mankalya) on linn Rumeenias Constanța maakonnas Musta mere rannikul. Linn asub ajaloolises Põhja-Dobrudža piirkonnas.
6. sajandil eKr asutati praeguse Mangalia territooriumil muinaskreeka linn Kallitis.
2011. aasta rahvaloenduse andmetel oli Mangalia elanikest rumeenlasi 90,6%, türklasi 4,4%, tatarlasi 3,6%, mustlasi 0,5% ja teistest rahvustest inimesi 0,9%.
Yayoi Kobayashi
Yayoi Kobayashi (jaapani keeles 小林 弥生 Kobayashi Yayoi; sündinud 18. septembril 1981) on Jaapani endine jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastatel 1999–2004 54 mängu.
Oskari Jauhiainen
pisi|Oskari Jauhiaise kujundatud [[Kiiminki vapp]] Heikki Oskari Jauhiainen (31. oktoober 1913 Kiiminki – 20. jaanuar 1990 Helsingi) oli soome skulptor.
Ta valmistas eelkõige monumentaalskulptuure, kuid kujundas ka medaleid ja vappe.
Oskari Jauhiainen oli pärit vaesest perest, kus käsitööoskused olid au sees. Lapsena karjas käies armastas ta voolida puukujukesi, mida õnnestus isegi müüa. Avalikult esil oli tema kätetöö esimest korda 1928. aastal Oulu põllumajandusnäitusel, kus tema valmistatud karukuju äratas laiemat tähelepanu.
1936. aastal valmistas Jauhiainen kivist Vesaise mälestusmärgi Ylikiiminkis ja 1937 monumendi "Liekki" Yppäris.
Aastatel 1938–1941 õppis ta kunstiakadeemia eelkäijaks olnud kunstnike ühenduse joonistuskoolis näiteks Felix Nylundi käe all.
Ta osales Talvesõjas ja Jätkusõjas. Aastast 1947 kuulus ta Soome ekspressionistide moodustatud Oktoobri rühma. Pärast sõda valmistas ta kümme sõjamälestusmärki.
Aastal 1954 võitis Jauhiainen koos Aimo Tukiaisega Mannerheimi ratsamonumendi võistluse, kuid koostöö katkes 1956. aastal, kui Jauhiainen erimeelsuste tõttu osalusest loobus.
Tal oli ateljee Helsingis Jollases, kuid suved veetis ta Kiiminkis.
Aastal 1956 sai ta Pro Finlandia medali. President Urho Kekkonen andis Jauhiaisele 1968. aastal professori nimetuse. Aastal 1977 määrati talle kunstnikupension ning 1982 anti akadeemiku aunimetus.
Oskari Jauhiaise tööde seas on "Nahkurit" (Hämeenlinna, 1958), "Kalasääski ja lohi" (Oulu, 1960), Werner Söderströmi monument (Porvoo, 1960), "Ruuhkanpurkajat" (Joensuu, 1962), "Ahtaajat" (Kotka, 1964), "Paperintekijät" (Tervakoski, 1966), Meremeeste mälestusmärk (Helsingi, 1968), Teuvo Pakkala monument (Oulu, 1973), "Niittäjät" (Liminka, 1977), "Vanhat vaeltajat" (Muhos, 1984) ja "Haravatyttö" (Kiiminki).
Wojtek Wolski
Wojciech Wolski (enam tuntud nimega Wojtek Wolski; sündinud 24. veebruaril 1986 Zabrzes) on Poola-Kanada jäähokimängija, kes mängib ründajana Tšehhi kõrgliiga klubis Třineci Oceláři vasakäärel.
Wolski alustas Põhja-Ameerikas jäähokimängimist 2001. aastal noorte liiga Ontario Junior Hockey League'i klubis St. Michael's Buzzers. Järgmisel hooajal liitus ta Ontario Hockey League'i klubiga Brampton Battalion, kus mängis kuni 2006. aastani. Hooajal 2005–06 valiti ta liiga hooaja silmapaistvamaks mängijaks.
2004. aastal valiti ta NHL-i draft'is Colorado Avalanche'i poolt 21. valikuna. Avalanche'i meeskonnas tegi ta debüüdi 2006. aastal Stanley karika väljalangemismängudes. Avalanche'is veetis ta järgmised neli hooaega. 2010. aasta märtsis liitus ta Phoenix Coyotesiga, kuid ta ei olnud enam nii resultatiivne kui eelmistel hooaegadel Avalanche'is, mistõttu liitus ta juba 2011. aasta jaanuaris New York Rangersiga. Hooaja 2011–2012 teises pooles mängis ta Florida Panthers.
Hooaja 2012–13 alguses toimunud NHL-i tööseisaku tõttu mängis ta mõnda aega Poola kõrgliiga klubis STS Sanok. NHL-i hooaja alguses liitus ta Washington Capitalsiga.
2018. aasta taliolümpiamängudel võitis ta Kanada jäähokikoondise koosseisus pronksmedali. Ta lõi turniiril kolm väravat, sealhulgas ühe pronksimatšis Tšehhi vastu.
Theodor Heinrich Renatus Hesse
Theodor Heinrich Renatus Hesse (28. märts 1837 Kuressaare – 19. veebruar 1927 Kanigowo) oli Eesti vaimulik.
Õppis aastatel 1857–1862 Tartu Ülikooli usuteaduskonnas. Ordineeriti aastal 1864 õpetajaks.
Oli 1864–1871 Mustjala Anna koguduse õpetaja. 1871–1903 oli Sangaste ja Laatre koguduse õpetaja. Alates 1903 elas Tartus. Alates 1924 elas Ida-Preisimaal Neidenburgi maakonnas Kandienis (praegu Kanigowo Nidzica maakonnas Warmia-Masuuria vojevoodkonnas).
Isiklikku
Tema isa oli Saaremaa superintendent Conrad Eduard Hesse. Poeg Eduard Alexander Hesse oli luterlik vaimulik Jekaterinoslavis; poeg Albert Freimund Daniel Hesse oli Sangaste ja Laatre koguduse õpetaja ning hiljem pastor Ida-Preisimaal Kandienis (praegu Kanigowo) ja Lötzenis (praegu Giżycko Warmia-Masuuria vojevoodkonnas) ning poeg Carl Immanuel Philipp Hesse, kes mõrvati 18. detsembril 1918 enamlaste poolt, oli Jõhvi Mihkli koguduse õpetaja.
Oskari Jauhiaise muuseum
Oskari Jauhiaise muuseum on soome skulptori Oskari Jauhiaise elu ja loomingut käsitlev muuseum Kiiminki vallas.
Muuseumi varad koosnevad peamiselt Jauhiaise perekonna annetatud teostest ja esemetest. Lisaks püsiekspositsioonile korraldatakse muuseumis ka vahetuvaid näitusi.
Muuseum avati 1997. aastal.
Gregor Kobel
Gregor Kobel (sündinud 6. detsembril 1997 Zürichis) on Šveitsi jalgpallur, kes mängib väravavahina Saksamaa kõrgliiga klubis Dortmundi Borussia.
2014. aastal liitus ta Saksamaa klubiga TSG 1899 Hoffenheim. Klubi põhimeeskonnas debüteeris ta 2017. aasta augustis Saksamaa karikavõistluste mängus Rot-Weiß Erfurti vastu. Hoffenheimi meeskonnas mängis Kobel ainsal korral Saksamaa kõrgliigas 25. septembril 2018 mängus Hannover 96 vastu. Hooaja 2018–19 teises pooles mängis ta laenul Saksamaa kõrgliiga klubis FC Augsburg.
Hooaja 2019–20 eel läks ta Hoffenheimist laenule VfB Stuttgardi, mis mängis toona Saksamaa esiliigas. 2020. aasta juulis sõlmis ta Sttugardiga püsiva lepingu.
2021. aasta mais sõlmis ta viieaastase lepingu Dortmundi Borussiaga. Üleminekusumma oli 15 miljonit eurot.
Aastatel 2014–2018 mängis Kobel Šveitsi noortekoondistes. Ta kutsuti Šveitsi jalgpallikoondisse 2020. aasta Euroopa meistrivõistlustel, kus ta asendas varuväravavahi kohal Jonas Omlini.
Cindy Roleder
Cindy Roleder (sündinud 21. augustil 1989) on Saksamaa tõkkejooksja.
2015. aasta kergejõustiku maailmameistrivõistlustel Pekings võitis ta 100 meetri tõkkejooksus hõbemedali isikliku rekordiga 12,59.
2014. aasta Euroopa meistrivõistlustel Zürichis võitis ta 100 meetri tõkkejooksus pronksmedali ja 2016. aasta Euroopa meistrivõistlustel Amsterdamis samal distantsil kuldmedali.
2016. aasta suveolümpiamängudel Rio de Janeiros võitis ta 100 meetri tõkkejooksus 5. koha.
2017. aasta märtsis sisekergejõustiku Euroopa meistrivõistlustel Belgradis võitis ta 60 meetri tõkkejooksus kuldmedali.
Ta on teinud ka seitsmevõistlust ning tema isiklik rekord sellel alal on 6055 punkti, mis on püstitatud 2015. aastal.
Stanislav Tšerepanov
Stanislav Tšerepanov (Станислав Алексеевич Черепанов; sündinud 15. veebruaril 1969 Tallinnas) on Eesti poliitik. Ta oli veebruarist 2013 novembrini 2013 Paldiski linnapea.
Ta lõpetas aastal 1998 Tallinna Tehnikaülikooli ökonomistina ja aastal 2001 Moskva Riikliku Sotsiaalülikooli juristina.
Tšerepanov on Sotsiaaldemokraatliku Erakonna aseesimees.
Alates 17. septembrist 2012 oli Tšerepanov Paldiski abilinnapea.
Ta oli Vene Erakonna Eestis esimees 21. detsembrist 2002 kuni erakonna ühinemiseni Sotsiaaldemokraatliku Erakonnaga 2012. aastal.
Hainani Tiibeti autonoomne ringkond
Hainani Tiibeti autonoomne ringkond on 2. järgu haldusüksus (autonoomne ringkond) Hiinas Qinghai provintsis. Asub Tiibeti Amdo piirkonnas.
Rahvastik
2000. aasta rahvaloenduse andmeil oli Hainani rahvuslik koosseis järgmine:
Pitser
pisi|[[Laiuse Püha Jüri kogudus|Laiuse koguduse pitser 1833. aastast]] Pitser on pitsati positiivne reljeefne jäljend plastilises aines või värvis. Pitsereid on läbi ajaloo kasutatud nii sulgemiseks kui tõendamiseks. Pitseriga sulgemine garanteerib sisu säilimise muutmata kujul, pitseriga annab sulgeda nii kirja kui merekonteinerit. Pitseriga tõendamine on ajaloo jooksul olnud kõige enam kasutatud dokumendi turvaelement, autentsuse tagaja. Kõige levinumad pitseerimismaterjalid on metall ja vaha, uusajal ka pitserilakk. Metallpitsereid, mida kasutati eriti palju Bütsantsis ja üldse Vahemere maades, nimetatakse bulladeks. Kuna Rooma paavst kasutas pitseerimiseks läbivalt tina, on bulla nimetus laienenud paavsti välja antava üriku üldnimetuseks.
Keskajal oli pitseerimiseks kasutusel vaha, millesse segati selle omaduste parandamiseks sisse teisi aineid, näiteks vaiku, õli, kipsi, kriiti või rasva. Eri kantseleides kujunes välja ka traditsioon, mis värvi vahaga pitseeriti. Teistest paremaks peeti punase vahaga pitseerimist. Kuna vahapitser on õrn hakati selle kaitseks 15. sajandil vahakujutist ümbritsema metallist (või ka puust) kapsliga. 16. sajandil tuleb kasutusele pitserilakk, mis on vahast vastupidavam. Tahmapitserid kasutati 18.–20. sajandil. Metallist või kivist pitsat tahmatati leegi kohal ning suruti siis vastu dokumenti.
Kõrveküla raamatukogu
pisi|Kõrveküla raamatukogu asub Kõrveküla põhikoolis aadressil Vasula tee 12 Kõrveküla raamatukogu on raamatukogu Tartu maakonnas Tartu vallas Kõrveküla asulas. See on ühtlasi Tartu maakonna keskraamatukogu (varem paiknes keskraamatukogu Lohkvas ja Tartu linnas).
2020. aasta seisuga on raamatukogu juhataja Hele Ellermaa.
Aastatel 2003–2011 andis keskraamatukogu välja Tartumaa raamatukoguhoidjate ajalehte Meie Leht.
Antonee Robinson
pisi|Antonee Robinson 2017. aastal USA koondises Antonee Robinson (sündinud 8. augustil 1997 Milton Keynesis) on Inglismaal sündinud USA jalgpallur, kes mängib vasakkaitsjana Inglismaa Premier League'i klubis Fulham ja USA jalgpallikoondises.
2020. aasta augustis siirdus ta kahe miljoni naelsterlingi eest Fulhami.
Fütoliit
thumb|Fütoliit mikroskoobi alt nähtuna Fütoliidid on taimedest pärit, peamiselt ränist koosnevad väikesed struktuurid, mis võivad pikka aega säilida pinnases peale surnud taimekudede lagunemist.
Antonee Robinson
USA jalgpallikoondises tegi Robinson debüüdi 28. mail 2018 sõprusmängus Boliivia vastu.
Alexander Dierks
pisi|Alexander Dierks (2016) Alexander Dierks (sündinud 2. oktoobril 1987 Bietigheim-Bissingenis Saksamaal) on Saksa poliitik (CDU). Alates 9. detsembrist 2017 on ta Saksimaa CDU peasekretär.
Antonee Robinson
Tema isa on pärit USA-st New Yorgi osariigist.
Alexander Dierks
Haridus
Alexander Dierks sündis Bietigheim-Bissingenis Baden-Württembergis. Ta on Saksimaal elanud lapsepõlvest peale. Pärast keskkooli lõpetamist Dresdenis 2006. aastal, lõpetas ta Chemnitzi Tehnikaülikooli bakalaureusekraadiga (BA) Euroopa õpingute eriala ja magistrikraadiga Euroopa poliitika eriala.
Poliitika
Ta liitus Junge Unioniga (JU) 2004. aastal ja oli 2011–2017 Saksi liidumaa liiduesimees. 2008. aastal sai temast CDU liige. 2013. aastal sai temast CDU Chemnitzi osariigi juhatuse liige ja ringkonna esimehe asetäitja. Alates 2014. aastast on ta Chemnitzi linnavolikogu liige.
Aastast 2013 kuni Saksi liidumaa parlamendi valimiseni töötas ta Saksamaa Bundestagis teadusassistendina.
2014. aastal Saksimaa osariigi valimistel kandideeris ta Chemnitzi valimisringkonnas CDU otsekandidaadina ja valiti otsemandaadi kaudu 32,39% häältega Saksi liidumaa parlamenti. Dierks on Saksi CDU parlamendirühma noorsoopoliitika pressiesindaja ja riikliku noorte hoolekandekomisjoni liige. Lisaks kuulub ta parlamendirühma sotsiaal-, teadus- ja siseküsimuste töörühmadesse ning sotsiaal- ja teaduskomisjonidesse. 2019. aasta Saksimaa osariigi valimistel valiti ta taas Chemnitzi valimisringkonna valimisliikmeks 29,8 protsendi otseste häältega. 2017. aastal valiti Dierks 83,3%-ga CDU Saksi peasekretäriks.
Notseebo
Notseebo tuleneb ladinakeelsest sõnast nocere – kahju tekitama. Termini võttis esimesena kasutusele Walter Kennedy aastal 1961, vastandiks terminile platseebo.
Notseeboefekt on vastand platseeboefektile ja tähistab nähtust, kus patsient või katsealune tunnetab kahjulikku mõju toimeta või vähese toimega ravimil, platseeboravimi kahjulikke nähtusid. Mõlemad, platseebo- ja notseeboefekt on psühhogeensed, kuid suudavad luua mõõdetavaid muutuseid nii kehas kui ajus. Ühes artiklis, kus vaadeldi 31 uurimust notseeboefekti kohta, leiti, et notseebosümptomiteks võivad olla näiteks uimasus, kõhuvalu, sügelused, depressioon, uneprobleemid, söögiisu kaotus, seksuaalsuse kadu ja hüpotensioon (madal vererõhk).
Clevelandi vulkaan
Clevelandi vulkaan (ingl Mount Cleveland) on tegutsev kihtvulkaan Põhja-Ameerikas Aleuutidel Chuginadaki saarel.
Vulkaani geograafilised koordinaadid on.
Vulkaani kõrgus on 1730 meetrit.
Clevelandi vulkaan on viimase 230 aasta jooksul pursanud vähemalt 22 korda. Eriti alates 2000. aastatest on pursked sagenenud. Viimati hakkas vulkaan purskama 2013. aasta mai alguses.
pisi|tühi|Vaade Clevelandi vulkaanile [[23. mail 2006 rahvusvahelisest kosmosejaamast]]
Koge (kirjastus)
Koge oli Eesti kirjastus, mis tegutses 1998–2008.
Kirjastust juhtis Igor Kaasik. Kirjastus andis välja raamatusarja "Juhatus".
Lähte raamatukogu
Lähte raamatukogu on raamatukogu Tartu maakonnas Tartu vallas Lähte asulas. Raamatukogu juhataja on Heili Tali.
James Rainwater
pisi|James Rainwater Leo James Rainwater (9. detsember 1917 – 31. mai 1986) oli Ameerika Ühendriikide füüsik.
Ta jagas 1975. aastal Nobeli füüsikaauhinda Aage Bohri ja Ben Roy Mottelsoniga töö eest aatomituuma ebasümmeetria seletamisel.
Läti SNV lipp
pisi|Läti SNV lipp Läti SNV lipp oli Nõukogude Venemaa haldusüksuse Läti SNV lipp.
Väljanägemine
Lipp oli väljanägemiselt väga lihtne. Lipul oli terve plagu punast värvi ja seal peal oli suurtes tähtedes LSPR (Latvijas Sociālistiskā Padomju Republika).
Ajalugu
Lippu kasutati Läti SNV lipuna aastatel 1919–1920.
Ionomidotis
Ionomidotis on seltsi Phacidiales kuuluv seente perekond.
Kätlin Vainola
Kätlin Vainola (sündinud 30. septembril 1978) on eesti lastekirjanik. pisi|Kätlin Vainola
Isiklikku
Ta on abielus laulja Allan Vainolaga. Neil sündis 2004. aastal poeg Richard ja 2010. aastal poeg Lukas.
James Troisi
pisi|James Troisi (2017) James Troisi (sündinud 3. juulil 1988 Adelaide'is) on Austraalia jalgpallur, kes mängib ründava poolkaitsjana Austraalia kõrgliiga klubis Western Sydney Wanderers ja Austraalia jalgpallikoondises.
Troisi alustas klubikarjääri 2007. aastal Inglismaal Newcastle Unitedis, kuid ühtegi liigamängu ta klubi meeskonnas kirja ei saanud.
Austraalia kõrgliigas on ta peale Western Sydney Wanderersi mänginud veel Adelaide Unitedis ja Melbourne Victorys, kus mängis esimest korda hooajal 2013–14, mil oli 12 väravaga klubi suurim väravakütt ja jagas selles arvestuses liigas teist kohta. Melbourne Victorys mängis Troisi hiljem veel aastatel 2016–2019.
Lisaks on ta mänginud veel Türgis Gençlerbirliği ja Kayserispori ridades, Itaalia kõrgliiga klubis Atalanta, Belgia kõrgliiga klubis Zulte Waregem, Saudi Araabia kõrgliiga klubis Al-Ittihad ja Hiina kõrgliiga klubis Liaoning Whowin.
Põlva valla aukodanik
Põlva valla aukodanik on Põlva valla tunnustusavaldus. Põlva valla aukodaniku nimetus antakse "erilise austusavaldusena aastatepikkuse töö või tegevuse ja eeskuju eest, mis on positiivselt mõjutanud Põlva valla arengut ja tuntust."
Põlva valla aukodaniku nimetuse andmise otsustab vallavolikogu. Vastava ettepaneku võib vallavolikogule teha igaüks. Aukodaniku nimetusega kaasneb aumärk ja rahaline preemia 1000 eurot.
Nick Powell
Nicholas Edward Powell (sündinud 23. märtsil 1994 Crewe'is) on Inglismaa jalgpallur, kes mängib poolkaitsja või ründajana Inglismaa esiliiga klubis Stoke City.
Ta alustas klubikarjääri kodulinna klubis Crewe Alexandra, mille noorteakadeemiaga liitus ta 1999. aastal. Hooajal 2010–11 debüteeris ta klubi põhimeeskonnas Inglismaa tugevuselt neljandas liigas. Kui esimesel hooajal ei löönud ta liigas ühtegi väravat, siis hooajal 2011–12 koguni 14.
2012. aasta juulis liitus ta Inglismaa kõrgliiga klubiga Manchester United. Klubi põhimeeskonnas debüteeris ta Inglismaa kõrgliigas 15. septembril 2012 mängus Wigan Athleticu vastu, sekkudes mängu 71. minutil Ryan Giggsi asemele. 82. minutil lõi Powell Javier Hernándeze söödust Manchester Unitedi neljanda värava selles mängus. Vaatamata edukale debüüdile Inglismaa kõrgliigas sai Powell pärast seda Manchester Unitedi meeskonnas väljakule väga harva. Hooajal 2013–14 oli ta laenul Inglismaa esiliiga klubis Wigan Athletic, kus jäi tema arvele 31 liigamänguga seitse väravat. Hooaja 2014–15 esimeses pooles oli ta laenul Inglismaa kõrgliiga klubis Leicester City ja hooaja 2015–16 teises pooles Inglismaa esiliiga klubis Hull City, kuid ühtegi väravat neis klubides ei löönud.
2016. aasta juulis naasis Powell Wigan Athleticu, kellega sõlmis kolmeaastase lepingu. Hooajal 2017–18 lõi ta Inglismaa tugevuselt kolmandas liigas 15 väravat ja valiti liiga hooaja sümboolsesse koosseisu.
2019. aasta juunis liitus ta Stoke Cityga. Hooajal 2020–21 tegi Powell oma seni edukaima hooaja Inglismaa esiliigas, kui lõi 12 väravat. Hooaja lõpus valiti ta Stoke City hooaja parimaks mängijaks.
Aastatel 2009–2013 mängis Powell Inglismaa noortekoondistes.
Gérard Collomb
pisi|Gérard Collomb Gérard Collomb (sündinud 20. juunil 1947 Chalon-sur-Saône'is) on Prantsusmaa poliitik, ta on Sotsialistliku Partei liige. Ta oli 17. maist 2017 kuni 2. oktoobrini 2018 Prantsusmaa siseminister.
Ta sündis aastal 1947 Chalon-sur-Saône'is Saône-et-Loire'i departemangus, tema isa oli tööline-metallurg. Ta on lõpetanud Lyoni Ülikooli. Pärast ülikooli lõpetamist töötas ta Lyoni lütseumides klassikalise kirjanduse õpetajana.
17. mail 2017 sai tast Prantsusmaa siseminister.
Läti SNV vapp
Väljanägemine
Vapp oli ringi kuju ning see peenikese musta piirjoonega ja paksu kollase piirjoonega. Vapi keskel oli kollane hammasratas ja hammasratta sees veel musta ja kollaste piirjoontega viisnurk. Viisnurk oli seest punast värvi ja selle sees oli kollaste piirjoontega punase sisemusega kollast värvi vikat ja vasar. Kollase piirjoone ja hammasratta vahel olid kirjutatud Läti keeles Nõukogude Liidu deviis ning Latvijas Soc. Padomju Republika.
Ajalugu
Läti SNV vappi kasutati aastatel 1919–1920.
Port Alfred
Port Alfred on linn Lõuna-Aafrika Vabariigis Ida-Kapimaa provintsis Sarah Baartmani ringkonnas, Ndlambe valla halduskeskus. Linn asub India ookeani rannikul Kowie jõe suudmes.
Port Alfred on asutatud Briti asunike poolt 1820. aastal. Esialgu kandis Kowie jõe läänekaldal paiknenud asula nime Port Kowie ja idakaldal paiknenud asula nime Port Frances. 1860. aastal sai linn prints Alfredi järgi nimeks Port Alfred.
Lõuna-Aafrika Vabariigi 2011. aasta rahvaloenduse andmetel oli Port Alfredi elanikest mustanahalisi aafriklasi 75,8%, valgeid 16,7%, värvilisi 6,8%, India või Aasia päritolu inimesi 0,3% ja teisi 0,4%. Koosa keelt pidas emakeeleks 71,2% inimesi, inglise keelt 14,4%, afrikaani keelt 11,4% ja teisi keeli 3,1%.
Kiirgavus
Kiirgavus (inglise keeles radiant exitance), tähis M_\text{e}, on radiomeetrias kiirgusallika pinnaühikult lähtuv kiirgusvoog: kus on pinnalt A lähtuv kiirgusvoog.
Kiirgavuse mõõtühik on vatt ruutmeetri kohta (W/m2).
Kui kiirgavus on pinna punktides erisugune, kirjeldab seda suurust kiirgusvoo ja pinnaelemendi tuletiste jagatis: kus on antud punkti sisaldavalt lõpmata väikeselt pinnaelemendilt \mathrm{d}A lähtuv kiirgusvoog.
Kiirgavust võib vaadelda ka kui energiat mis ajaühikus  pinnaelemendilt kiirgusega üle kandub:
Märkus. Kui vaatluse all on ainult radiometrilised suurused, siis kiirgavuse ja kiirgusvoo tähistes indeksit e (ingl energetic) ei kasutata.
Kiirgavusele kui radiomeetrilisele suurusele vastab fotomeetrias valguskiirgavus.
Aune Suve-Kütt
Aune Suve-Kütt (neiupõlvenimi Aune Suve; sündinud 30. juulil 1977 ) on eesti skaudiliikumise tegelane ja muuseumijuht.
Ta on Vargamäel asuva A. H. Tammsaare muuseumi juhataja alates 2006. aastast. Muuseumijuhatajana esindab ta muuseumi ka MTÜ Eesti Kirjanike Muuseumite Ühingu juhatuses.
Aastatel 2012–2013 juhtis ta projekti A. H. Tammsaare teose "Tõde ja õigus" I osa audioraamatu loomiseks, mille raames Meelis Kompus luges 20 plaadile 1300 minutit ehk 550 lehekülge teksti.
Alates 1990. aastast on ta löönud kaasa skaudiliikumises: ta on 1995. aastal asutatud Eesti Skautide Ühingu asutajaliige ja üle-eestiliste ürituste organisaator, 1992–1998 Tamsalu lipkonna juhatuses ning Kõrvemaa lipkonna juht alates 1999. aastast.
Ta on ka EELK Järva-Madise koguduse aktiivne liige.
Ta tegutseb giidina Tammsaare muuseumis, Albu mõisas ja rabamatkadel.
Ta on osalenud TV3 telesarjas "Õhtusöök viiele".
Isiklikku
Aune Suve abiellus 13. juulil 2013 Jaanus Kütiga.
Pärna tänav
pisi|Endise Tartu pärmivabriku hoone Pika ja Pärna tänava nurgal, juuli 2011.
Pärna tänav (saksa keeles Lindenstraße) on tänav Tartus Ülejõel. Tänav algab Pika ja Fortuuna tänava ristmiku lähistelt ning lõpeb Puiestee tänaval, ristudes Uue tänava ja Jaama tänavaga. Pärna tänava kogupikkus on 530 meetrit.
Pärna ja Pika tänava nurgal asuvad endise Tartu Pärmivabriku hooned.
Nominaatvorm
Nominaatalamliik ehk nominaatvorm on alamliik, mille nimetus ühtib liiginimetusega (st liigiepiteediga). Näiteks Motacilla alba alba, kus positsioonilt esimene "alba" on liigiepiteet ja teisel positsioonil "alba" on alamliigi näitaja.
Adama Traoré (sündinud 1990)
pisi|Adama Traoré 2012. aastal [[Melbourne Victorys mängimas]] Adama Traoré (sündinud 3. veebruaril 1990 Bondoukous) on Elevandiluuranniku jalgpallur, kes mängib vasakkaitsja, vasakpoolkaitsja või vasaku äärepoolkaitsjana Austraalia kõrgliiga klubis Western Sydney Wanderers.
Ta alustas klubikarjääri Elevandiluuranniku klubis École de Football Yéo Martial.
Hooajal 2014–2015 mängis ta Portugali kõrgliiga klubis Vitória de Guimarães. Aastatel 2015–2017 mängis ta Šveitsi kõrgliiga klubis Basel. Kõigil kolmel hooajal tuli ta Baseliga Šveitsi meistriks. Aastatel 2017–2019 mängis ta Türgi kõrgliiga klubis Göztepe.
2019. aasta septembris naasis Traoré Melbourne Victorysse. 2021. aasta juunis liitus ta Wanderersiga.
Elevandiluuranniku jalgpallikoondises tegi Traoré debüüdi 6. septembril 2015 Aafrika rahvaste karikavõistluste valikmängus Sierra Leone vastu. Ta kuulus Elevandiluuranniku koondisse 2017. aasta Aafrika rahvaste karikavõistlustel.
Mäealuse tänav
Mäealuse tänav on tänav Tallinnas, mis asub Mustamäe linnaosas Kadaka asumis.
Mäealuse tänav algab Mäepealse tänavalt ja lõppeb Kadaka puiesteel.
Mäealuse tänav sai nime 16. mail 1958. Tänav on saanud nime selle järgi, et asub mäenõlva all.
Hagi
Kohustuslikud rekvisiidid ja osad
Seadus sätestab hagiavaldusele järgmised kohustuslikud osad:
Menetlusosalised
Menetlusosalisteks on pooled ja kolmas isik.
Pooled
Tsiviilkohtumenetluse pooled on hageja ja kostja.
Väiküla Püha Nikolai kogudus
Väiküla Püha Nikolai kogudus (vene keeles Венкюльский эстонско-православный приход) oli EAÕK kogudus Virumaal Väikülas.
Kogudus kasutas alates 1926. aastast Väiküla Püha Nikolai kirikut. Enne oma koguduse moodustamist kuulusid Väiküla eesti ja isuri õigeusklikud Narva Nikolai koguduse alla. Pärast kiriku ehitamist moodustati 15. oktoobril 1926 Väiküla Püha Nikolai kogudus. Kogudus lõpetas tegevuse 1944. aastal, kui kirik sõjategevuses hävis.
Ühine nimetaja
Ühine nimetaja (saksa keeles Gemeinsamer Nenner) on keeles metafoor omaduste kokkulangevuse, näiteks isikute rühma liikmete ühiste huvide tähistamiseks.
Metafoor 'ühine nimetaja' viitab matemaatikas harilike murdude liitmiseks vajaliku ühise nimetaja leidmisele.
Forseliuse Selts
Forseliuse Selts (täisnimega: Bengt Gottfried Forseliuse Selts) on aastal 1989 asutatud selts, mille asutasid õppeasutused, mille ajalugu oli vähemalt 300-aastane. Hiljem ühines seltsiga ka lühema ajalooga õppeasutusi.
Seltsi põhikirja järgi on nende eesmärgid muu hulgas: koolitamine, haridus- ja kultuuriloo uurimine, hariduselu järjepidevuse väärtustamine, õpetaja töö väärtustamine ja õpetajakutse populariseerimine, Eesti hariduspoliitikasse ja -strateegiasse panustamine.
Seltsil on 71 liiget: 39 gümnaasiumi/keskkooli, 28 põhikooli, 1 algkool, 2 ametikooli, 1 haridusselts.
Forseliuse Selts annab välja mitmeid autasusid. Nende seas on näiteks Bengt Gottfried Forseliuse medal, Suur Kuldtukat, Ignatsi Jaagu medal ja Suur Ignatsi Jaagu medal.
Tatari Kogukond Eestis
Tatari Kogukond Eestis (varem Tatari Kultuuri Selts) on Eestis elavate tatarlaste organisatsioon.
Selts taasasutati 1988. aastal Timur Seifulleni eestvõttel. Selts osales Eestimaa Rahvuste Foorumil ja oli Eestimaa Rahvuste Ühenduse asutajaliige.
1990. aastate algul moodustasid seltsi liikmed ka Eesti Islami Koguduse liikmeskonna. 1994. aastal kogudus reorganiseeriti.
Sint Maarten
Sint Maarten on Madalmaade Kuningriigi maa, mis hõlmab Saint-Martini saare lõunaosa.
Sint Maarteni pindala on umbes 37 km² ning hinnanguline elanike arv 39 689 (2013).
Pealinn on Philipsburg, suurim linn Lower Prince's Quarter.
Sint Maarteni ametlikud keeled on hollandi ja inglise keel.
Peaminister on 2019. aastast Silveria Jacobs. Riigipead esindab kuberner. Esimene kuberner on 2010. aastast Eugene Holiday.
Rahaühikuna käibib Hollandi Antillide kulden.
Tantsutrupp
Tantsutrupp (inglise keeles dance troupe) ehk tantsuansambel (saksa keeles Tanzensemble) ehk tantsurühm ehk tantsukollektiiv on tantsu valdkonnas koreograafi juhtimisel tegutsev tantsijate rühm.
Tantsutrupp võib tegutseda iseseisva majandusüksuse või suurema organisatsiooni, näiteks ooperi- või draamateatri osana.
Tantsutrupi liikmetel võib olla erinevaid rolle: näiteks kunstiline juht (artistic director), kunstnik (artist), koreograaf (choreographer), tantsija (dancer), haridusprojektide korraldaja (education administrator), tehnik (theatrical technician), klienditeenindaja (receptionist), turundusjuht (marketing manager), finantsjuht (finance manager), repetiitor (répétiteur), inspitsient (stage manager), produtsent (producer), valguskunstnik (lighting designer), kostüümikunstnik (costume designer), direktor (general manager), juhatuse liige (member of the board of directors).
Marija Gimbutas
Marija Gimbutas (23. jaanuar 1921 Vilnius – 2. veebruar 1994 Los Angeles) oli leedu arheoloog, kurgaani teooria looja, uuris indoeurooplaste eelse Euroopa kultuure.
Yoshie Kasajima
Yoshie Kasajima (jaapani keeles 笠嶋 由恵 Kasajima Yoshie; sündinud 12. mail 1975) on Jaapani endine jalgpallur, kaitsja.
Koondisekarjäär
Jaapani naiste jalgpallikoondises mängis ta aastatel 1999–2002 24 mängu.
Kadri Lind
pisi|Kadri Lind 2021. aasta Arvamusfestivalil Kadri Lind on Linnafestivali UIT, tänavakunstifestivali Stencibility ja linnafilmide festivali Linnad Filmides korraldaja. Ta on lõpetanud Eesti Kunstiakadeemia 2016. aastal urbanistika erialal magistrikraadiga. Lind pälvis 2016. aastal Tartu Noore Kultuurikandja tiitli ning oli 2019. aastal TEDxTartu kõneleja. Ta on alates 2017. aastast tänavakunsti valikaine õpetaja Tartu Kunstikoolis.
Verdeja
Verdeja on Hispaanias tootmises olnud kergetank.
Henri Kontinen
Henri Kontinen (sündinud 19. juunil 1990) on Soome tennisist.
Metsa istutamine
pisi Metsa istutamine on üks kolmest metsauuendusmeetodist, kus metsa istutatakse metsataimi. Istutamiseks kasutatakse poti- ja paljasjuurseid taimi. Istutamise vahekaugus peab olema vahemikus 1,5-2 meetrit.
Istutamise juhised
Kõigepealt tuleb alustada maapinna ettevalmistuse ja sobiva taimeliigi valikuga, arvestades kasvukohatüüpi ja kliimat. Edukaks istutamiseks peab valima õige puuliigi, mis kasvab hästi vastavas kasvukohas. Taimed istutatakse üksteise suhtes sobiva vahekaugusega, et need hiljem ei tungiks üksteise kasvuruumi. Parim aeg istutamiseks on kevadel märtsist maini. Pärast mai keskpaika istutatud puud ei jää suure tõenäosusega ellu sooja temperatuuri ja kuivuse tõttu. Parim ilm istutamiseks on tuulevaikne, pilves ja mõõdukalt jahe. Taimi ei tohi istutada liiga sügavale, optimaalne sügavus on selline, et juured ei jääks maast välja ja taime alumised oksad ei jääks mulla alla.
Istutamise vahendid ja võtted
Istutamiseks kasutatakse labidat või istutustoru. Labidat paljasjuursetele taimedele ja istutustoru potitaimedele. Mõlemal juhul peab taim jääma võimalikult sirgelt püsti. Taime ümber tuleb pinnas tihendada ehk kinni tallata. Seejärel tuleb võtta taime ladvast kinni ning sikutada, et kontrollida taime kinnitust.
Istutamisel tuleb arvestada sellega, et kogu protsess on kallis, võtab palju aega ja põhiliselt tuleb tööd teha käsitsi. Istutamiseks kasutatakse väärtuslikke puuliike, peamiselt istutatakse Eestis kuuske, mändi, kaske, sangleppa, kõvalehtpuid või pärna.
Eurolaul 1996
"Eurolaul 1996" oli 3. Eurolaulu konkurss, kus valiti Eestit 1996. aasta Eurovisiooni lauluvõistlusel esindavat laulu. Eurolaul toimus klubis Decolté 27. jaanuaril 1996. Saatejuhid olid Marko Reikop ja Karmel Eikner.
Pärna tänav (täpsustus)
Pärna tänav on tänav järgmistes Eesti asulates:
Doku Zavgajev
pisi|220px|Doku Zavgajev (2014)
Doku Gapurovitš Zavgajev (vene keeles Доку Гапурович Завгаев; tšetšeeni keeles Докка ГӀапурович Завгаев Dokka Zavgajev; sündinud 22. detsembril 1940 Tšetšeeni-Inguši ANSV-s Nõukogude Liidus) on tšetšeeni rahvusest Venemaa riigitegelane ja diplomaat; viimane nõukogudeaegse Tšetšeeni-Inguši ANSV juht, hiljem (1995–1996) venemeelse administratsiooni juht Tšetšeenias.
Ta oli aastatel 1997-2004 Venemaa erakorraline ja täievoliline suursaadik Tansaanias, veebruaris-augustis 2004 Venemaa välisministri asetäitja (vastutas haldus- ja finantsküsimuste eest), augustist 2004 septembrini 2009 Venemaa välisministeeriumi peadirektor (amet, mis staatuselt vastas ministri asetäitja omale ja mille tööülesannete hulka kuulus ministeeriumi finants- ja haldusküsimustega tegelevate allüksuste juhtimine), 2009-2019 erakorraline ja täievoliline suursaadik Sloveenias. Majandusteaduste kandidaat, õigusteaduste doktor.
Valguskiirgavus
Valguskiirgavus (tähis M_\text{v}) on fotomeetrias valgusallika pinnaühikult kiirguv valgusvoog: kus on pinnalt A kiirguv valgusvoog.
Kui valguskiirgavus on pinna punktides erisugune, kirjeldab seda suurust valgusvoo ja pinnaelemendi tuletiste jagatis: kus on antud punkti sisaldavalt lõpmata väikeselt pinnaelemendilt \mathrm{d}A kiirguv valgusvoog.
Märkus. Kui vaatluse all on ainult fotometrilised suurused, siis valguskiirgavuse ja valgusvoo tähistes indeksit v (ingl visual) ei kasutata.
Valguskiirgavusele kui fotomeetrilisele suurusele vastab radiomeetrias kiirgavus.
Mündiroheline
Mündiroheline on roheliste värvitoonide vahemikku tähistav värvinimetus, mida kasutatakse eelkõige moesõnavaras. See võib olla piparmündi lehtede värvi sügavroheline kuni jahedatooniline peaaegu sinakas mündisiirupi värvus.
Variatsioonid
RAL Classic värvikaardi valikus on toon 6029 Minzgrün sügavroheline ja toon 6033 Minttürkis heledam kergelt sinakas roheline värvus.
Pantone värvikaardi toon 17-6333 Mint Green on sügavroheline, 16-5938 Mint on heleda smaragdrohelise tooniga  ja 17-5937 Deep Mint sellest kergelt tumedam.
Veebivärv Mint green on erk kahvaturoheline värvus.
Kasutamine
Värvust ja värvinimetust kasutatakse moes ja sisekujunduses. Mündirohelist on sisekujunduses soovitatud kasutada koos musta, halli ja valgega, aga ka korallpunase, akvamariinsinise ja lavendlilillaga. Märgitud on selle tooni rahustavat mõju
Clonmines
pisi|Clonminesi keskaegsed katoliiklikud varemed ja nende esine [[koole]] Clonmines on alev, mis paikneb Bannow Bay piirkonna loodeosa kaldal Wexfordi krahvkonnas Leinsteri provintsis Iirimaal.
Seal asuvad suurepärased keskaegsete mahajäetud linnuste näited. Alevist 3,4 kilomeetrit kirdesse jääb üle silla Wellingtonbridge'i küla, mis asub teisel pool Corocki jõekoolet.
Vaatamisväärsused
Clonminesi vaatamisväärsused kuuluvad enamasti eravaldusse.
Varemed
Alevis asuvad kahe vallitorni, ühe kindlustatud 17. sajandi hoone, ühe Nikolausile pühitsetud kiriku ja ühe augustiinlaste kloostri varemed.
1916. aasta mälestusaed
2016. aastal rajasid Erasmus+ programmi "Euroopa vabatahtlik teenistus" raames kümme noort Leedust, Eestist, Austriast, Rumeeniast ja Hispaaniast kohalike abiga Iiri riigi revolutsioonilise alguse tähistamiseks Clonminesi sajanda aasta mälestusaia. Heategevusühing Eolas Soiléir on noortevahetusi korraldanud ka enne pärast seda.
Mäepealse tänav
pisi|TTÜ ehitusteaduskonna [[Nullenergiamaja|liginullenergia testhoone. Mäepealse tänav 3.]]
Mäepealse tänav on tänav Tallinnas Mustamäe linnaosas Kadaka asumis.
Mäepealse tänav algab Raja tänavalt, ristub Mäealuse (paremalt) ja Lossi tänavaga (vasakult) ja lõpeb Kadaka puiesteel.
Tänava nimi võeti kasutusele 1989. aastal.
Paunvere
Paunvere on Oskar Lutsu Tootsi-lugude sarja ("Kevade", "Suvi ja "Sügis") keskne sündmuskoht, väljamõeldud alevik, mis sarnaneb suuresti Lutsu kodukoha Palamusega.
Anu Iho
Anu Iho (21. jaanuar 1946 – 7. jaanuar 2019) oli eesti raamatukogundustegelane.
Anu Iho lõpetas 1977. aastal Tallinna Pedagoogilise Instituudi kultuuriteaduskonna raamatukogunduse ja bibliograafia eriala. Ta suunati ENSV TA Teaduslikku Raamatukokku bibliograafiks.
Seejärel asus ta tööle Tallinna Pedagoogilisse Instituuti, kus töötas vanemlaborandi, vanemteaduri ja insenerina. Lühemat aega täitis ta ka ühiskondliku prorektori ülesandeid.
Alates 1989. aastast oli Anu Iho tihedalt seotud kogude ja komplekteerimisega. Nii sai temast 1989. aastal Tallinna Pedagoogikaülikooli raamatukogu juhataja asetäitja komplekteerimise alal, vahepeal täitis ajutiselt ka raamatukogu infoosakonna ja bibliograafiaosakonna juhataja kohustusi. Teaduste Akadeemia raamatukogu järglasse, Tallinna Ülikooli Akadeemilisse Raamatukokku naasis Anu Iho 2004. aastal, kui asutuse juhatamise võttis Anne Valmaselt üle Andres Kollist. Anu Ihost sai raamatukogu peavarahoidja, kellena ta töötas kuni 2017. aastani.
Aastal 2013 anti talle Tallinna Ülikooli teenetemärk.
Anu Iho kuulus Eesti Raamatukoguhoidjate Ühingusse ning tegutses ühingu kogude ja koolituste toimkondades. Samuti kuulus ta TLÜ Akadeemilise Raamatukogu juhatusse ja nõukokku.
Abja raamatukogu
Abja raamatukogu on raamatukogu Viljandi maakonnas Abja-Paluoja linnas. Raamatukogu juhataja on Ingrit Porkanen.
Kügelgen
pisi|Kügelgenide vapp Kügelgen oli Saksamaalt Bremenist pärit aadlisuguvõsa, kelle esindajad tegutsesid ka Baltikumis.
Aadlisuguvõsast on teateid alates 1370, kui kullassepp Johannes Kogelke sai Bremeni linnakodanikuks.
17. sajandi lõpul jõudsid kaksikvennad Franz Gerhard ja Johann Karl Ferdinand Kügelgen Rooma õpingutelt Riiasse, kus mõlemad abiellusid Zoege von Manteuffelide esindajatega.
Dieterode
Dieterode on vald Saksamaal Tüüringi liidumaal Eichsfeldi kreisis. Dieterode asub 8 km Heilbad Heiligenstadtist edelas Höhebergi ja Rachelsbergi vahel.
Bang Chan
pisi|Lavanimi: Bang Chan (방찬; 方燦; バンチャン)                           Sünninimi: Christopher Chan Bang.                                             Hüüdnimed: Chris, Channie, Kangaroo, Koala, Crispy .                                                                                                                                                               Amet: Stray Kids juht, laulukirjutaja, helilooja, produtsent, vokalist, peatantsija, räppar.                                                                                    Korea nimi: 방크리스토퍼찬.                                                        Allüksus(Sub-Unit): [[3RACHA                                                           Pikkus;171 cm                                                                                      Veregrupp: O                                                                                              Žanrid: K-pop                                                                                                Sünniaeg: 3. oktoober 1997 (25-aastane)                                                    Õed-Vennad: Hannah Bang, Lucas Bang                                       Sünnikoht: Seoul, Lõuna-Korea                                                       Tähtkuju: Kaalud                                                                                        Hiina sodiaak: härg                                                                         Lemmikloomad: Üks koer - Berry|613x613px]] Bang chan (korea:방크리스토퍼찬; sündinud 3.Oktoober, 1997 Seoul korea) Bang Christopher Chan on tuntud oma lavanime Bang Chan all, on kolme lapse vanim poeg. ta kolis väga noorena Austraaliasse Sydneysse. Sydneys viibides õppis ta Newtowni etenduskunstide keskkoolis, kus ta võttis nii balleti- kui ka kaasaegse tantsu tunde. Ta on ansambli Stray Kids juht, produtsent, juhtvokalist, juhttantsija ja räppar. Talle meeldis ka sportida ja ta võitis palju ujumisauhindu, kuna tema isa oli ujumisõpetaja. Tal on üks noorem õde, kelle nimi on Hannah, ja üks noorem vend, kelle nimi on Lucas. kui ta ei oleks  Stray Kidsis, ta oleks känguru, näitleja või sportlane. (vLive 180424). Tema eeskujud on Drake, Cristiano Ronaldo ja tema isa.– Ta on elanud ühiselamus 6 aastat ja 6 kuud. Tema roll ühiselamus on oma liikmetele süüa teha. Tema moto: "Lihtsalt naudi". Ta räägib inglise, jaapani, korea ja natuke hiina keelt.
1997 - 2017: Varajane elu
2010. aastal, 13-aastaselt, läbis ta Austraalias kohaliku kuulamise K-popi plaadifirma JYP Entertainment jaoks. Vaatamata oma noorele eale kolis ta Koreasse, et treenida JYP-is ja liitus oma ettevõttega 11. aprillil 2011. Ettevõttes veedetud aja jooksul leidis Chan palju lähedasi sõpru, sealhulgas GOT7, TWICE ja DAY6. Ta treenis 7 aastat, vaadates oma praktikantide sõprade debüüti ilma temata. Ta lõpetas oma kooli Cheongdami keskkoolis. 2016. aasta lõpus moodustas Bang Chan koos liikmetega Han (J.ONE) ja Changbin (SPEARB) hiphopi meeskonna nimega 3RACHA, kus ta kasutas nime CB97. Nad laadisid kogu 2017. aasta jooksul SoundCloudi üles ise komponeeritud laiendatud esitusi. Tema isikliku pildi ja nime avalikustas ettevõte ametlikult 11. oktoobril 2017 keskpäeval, et osaleda eelseisvas ellujäämissaates Stray Kids. Ta oli üheksaliikmelise "Meeste grupiprojekti" juht, sealhulgas Han ja Changbin. Saate viimases episoodis 19. detsembril 2017 kinnitati, et Bang Chan debüteerib poistegrupi Stray Kids juhina.
2018-tänapäev: Stray Kids
23. märtsil 2020 avaldas ta SKZ-PLAYER sarja raames kella 14-ks tantsukaane "Minu maja".
30.mail 2020 avaldas ta SKZ-RECORD sarja raames originaalloo "i hate to admit".
Muusikavideo
"ME!" (Taylor Swift) cover by Tzuyu (feat. Bang Chan of Stray Kids) (2021)
Bang Chan "우리집(Minu maja)" (23. märts 2020)
Näitab
Pärast kooli klubi - Special MC (12. juuni 2018 / 17. juuli 2018)
Vennaste tundmine "Dong Dong Shin Ki" - külaline (8. august - 15. august 2018)
YBC (Young K Broadcast) - Külaline (14. august 2020)
Otseülekanded
Chani tuba (2019-tänapäev)
Vlogid
Chan Bang Vlog (2020-tänapäev)
Halliste raamatukogu
Halliste raamatukogu on raamatukogu Viljandi maakonnas Mulgi vallas Kulla külas. Raamatukogu juhataja on Sirle Tellis.
Pardiloigu tänav
Pardiloigu tänav on tänav Tallinnas Põhja-Tallinna linnaosas Kopli asumis. Pardiloigu tänav algab Sepa tänavalt, ristub kahel korral Maleva põiguga ja lõpeb seejärel umbtänavana. Pardiloigu tänav on põhiosas lääne-idasuunaline ja ligikaudu 260 meetri pikkune.
Pardiloigu tänav sai nime 7. märtsil 2007. Tänav on saanud nime endise rannajärve järgi, mille kohal on nüüd madal niiske nõgu.
Purpura
pisi|Pildil on näha purpura löövetPurpura on lööve, mis on põhjustatud vere lekkimisest kõige peenematest veresoontest, kapillaaridest.
Purpura tekkel võib olla erinevaid põhjuseid, kõik nad haaravad vere hüübimissüsteemi või kahjustavad kapillaaride seinu. Tavalised põhjused on infektsioon, allergiline reaktsioon või reaktsioon ravimile, mis kutsuvad veresoontes esile põletiku.
Erivormid
Henoch-Schönlein purpura (üks haigusvormidest) põhjustab liigeste valulikkust, vahel turset, kõhuvalu ja neerupõletikku, ka iseloomulikku püsivat löövet tavaliselt reaktsioonina viirusinfektsioonile. Lööve võib järgnevate infektsioonide järel taas ilmuda. Trombotsütopeeniline purpura on MMR-vaktsineerimise järel harvaesinev kõrvaltoime ja ilmneb lööbena, mis koosneb väikestest sinakatest laikudest, mis ilmuvad kuue nädala jooksul peale vaktsinatsiooni.
NOTSA
NOTSA (The Nordic Optical Telescope Scientific Association) on Põhjamaade teadusühendus, mis tegeleb Islandi, Norra, Rootsi, Soome ja Taani ühise teleskoobi Nordic Optical Telescope haldamisega.
Teleskoop asub Kanaaridel La Palma saarel Roque de los Muchachose observatooriumis.
Praegu juhib ühendust taanlane Johannes Andersen. NOTSA täidesaatev organ on nõukogu, kuhu kuulub igast riigist kaks esindajat.
Iga Põhjamaad esindab NOTSA-s üks riiklik teadusorganisatsioon:
George E. Huthsteiner
George Edward Huthsteiner (17. veebruar 1891 Tell City, Perry, Indiana – 29. juuni 1967 Glendale, Los Angeles, California) oli Ameerika Ühendriikide sõjaväelane (kolonel, 1941).
Ta oli Ameerika Ühendriikide sõjaväeatašee Balti riikides 1939–1940 ja Soomes 1939–1942. Kotkaristi III klassi teenetemärk, 1940.
Säritus
Säritus (inglise keeles radiant exposure), tähis H_\text{e}, on radiomeetrias vastuvõetud kiirgusenergia pindtihedus: kus Q on pinnale A langev kiirgusenergia.
Kuprava vald
pisi|[[Kuprava raudteejaam]] Kuprava vald (läti Kupravas pagasts) on vald Lätis Balvi piirkonnas.
Säritus
Särituse mõõtühik on džaul ruutmeetri kohta (J/m2).
Kuprava vald
Vald piirneb sama piirkonna Susāji ja Vīksna vallaga.
Säritus
Kui säritus on pinna punktides erisugune, kirjeldab seda suurust valgushulga ja pinnaelemendi tuletiste jagatis: kus \mathrm{d}Q on antud punkti sisaldavale lõpmata väikesele pinnaelemendile \mathrm{d}A langev kiirgusenergia.
Kuprava vald
Valla pindala on 3,7 km², sellega on tegemist pindalalt kõige väiksema vallaga Lätis. 2016. aasta seisuga elas seal 402 inimest. Valla keskus on Kuprava küla. Vallamaja asub aadressil Rūpnīcas iela 3, vallavanem on Aleksandrs Tihomirovs. Aastal 2011 olid valla elanikest 45,73 % lätlased, 40,70 % venelased, 6,28 % ukrainlased ja 3,02% valgevenelased.
Säritus
Säritust võib vaadelda ka kui kiiritustiheduse E_\text{e} integraali üle antud ajavahemiku \Delta t:
Kuprava vald
Aastal 1971 rajati Kupravasse drenaažitorusid tootev tehas, ühtlasi ehitati selle peamiselt Venemaalt saabunud tööliste tarbeks kuus viiekorruselist korterelamut. Aastal 1974 sai Kuprava alevi staatuse, selle ümbruskond eraldati sealjuures Susāji külanõukogust. Aastal 1992 kaotas Kuprava alevi staatuse, alevi territoorium muudeti aga Kuprava vallaks. Enne 2009. aasta haldusreformi kuulus vald Balvi rajooni. Aastatel 2009–2021 kuulus vald Viļaka piirkonda.
Vallas on kaks küla. Valla keskus Kuprava on staatusega lielciems ja aastal 2018 oli seal 344 elanikku. Teine valla külad Gailova on staatusega skrajciems ja aastal 2016 oli seal 2 elanikku. Ülejäänud valla elanikud elavad külade koosseisu mitte kuuluvates taludes.
Säritus
Seega muutumatu kiiritustiheduse korral.
Märkus. Kui vaatluse all on ainult radiometrilised suurused, siis särituse tähises indeksit e (ingl energetic) ei kasutata.
Säritusele kui radiomeetrilisele suurusele vastab fotomeetrias valgussäritus.
Toomas Meritam (arst)
Toomas Meritam (18. juuli 1933 Tartu – 12. detsember 2017) oli eesti arst (günekoloog ja onkoloog).
Ta sündis 1933. aastal Tartus suurtükiväe ohvitseri Toomas Meritami ja kehakultuuriõpetaja Mai Meritami pojana.
Ta õppis Tallinna 7. keskkoolis, Tallinna Õpetajate Seminari Harjutuskoolis, Tallinna 20. Keskkoolis ja lõpetas 1951. aastal Tallinna 2. Keskkooli. 1957. aastal lõpetas ta Tartu Riikliku Ülikooli arstiteaduskonna arsti kvalifikatsiooniga.